  Анжелика Тихонова корреспондент Удмуртиын элькунлэн кунлыкезлы 100 ар тырмонлы сӥзем «Провинциальные семейные чтения. Родной земли многоголосье. #Удмуртия объединяет» профилья элькун вожвылъяськонлы йылпумъянъёс лэсьтӥзы но тужгес лыдӟиськись семьяосты шараязы. Со сярысь лулчеберетъя министерстволэн пресс-службаез ивортӥз. Конкурсэ Удмуртиысь 22 муниципал кылдытэтъёсысь 85 семьяос (385 адями) пыриськиз. Соос вожвылъяськонлэн зочной амалэн ортчем элькун люкетаз 46 творческой ужъёссэс (семьяен тодматон, киуж лэсьтон) ыстӥзы Жюрилэн пумкылъянэзъя финалэ сизьым семьяос потӥзы. Вормисьёс луизы но «Самая читающая семья 2020 года» нимез утӥзы Балезино каргуртысь Урасиновъёслэн но Ижкарысь Юговъёслэн семьяоссы. Одӥгаз семьяын тазалыкезъя сюбегатэм луонлыкъёсын нылпи будэто. Вормисьёсты дипломъёсын но дуно кузьымъёсын пусъёзы. Озьы ик дипломъёс семьяосты дасям библиотекаослы сётозы. Со сяна, финалэ потэм вить семьяосты дипломъёсын но книгаосын данъялозы. Соос пӧлын Сарапулысь Батуринъёслэн но Вахрушевъёслэн семьяоссы, Глаз ёросысь Кечпигуртысь (Удмуртские Ключи) Наговицынъёслэн, Можгаысь Павловъёслэн, Ува ёросысь Областной гуртысь Редькинъёслэн, Шаркан ёросысь Сосновка гуртысь Шамаевъёслэн но Воронцовъёслэн семьяоссы. Озьы ик дипломъёс вань пыриськисьёслы но сётозы. Вормисьёсты но финалистъёсты 2020-тӥ арын толсуре данъялозы Пусъём, вожвылъяськон 2020-тӥ арын куартолэзьысен шуркынмонозь «Семьи Удмуртии – гордось России» VI элькун смотр-конкурс улсын ортчиз. Сое Удмуртиысь лулчеберетъя министерство но Нылпиослы но быдэ вуымтэослы элькун библиотека радъязы.  Тодэ вайытом, Удмуртиын Юрий Перевощиков нимо визьбур вожвылъяськонэ куриськонъёс кутыны кутскизы.  Тегъёс: Лулчеберет Ижкар Удмуртия вожвылъяськон семья книгаос Удмуртилэнкунлыкезлы100ар 100ар  